Адыгэ усыгъэм и пшыхь
Усыгъэм и дунейпсо махуэм, гъэрэ щIырэ щызэхэкI махуэм (гъатхэпэм и 21-м), Налшык щекIуэкIынущ «Гъэм и теплъэгъуэхэр» зыфIаща усэ пшыхьхэм къа-кIэлъыкIуэр. Адыгэ усакIуэхэм гъатхэм траухуа я IэдакъэщIэкIхэм щыщ щызэхэфхынущ абы.
Пшыхьым хэтынущ композитор икIи усакIуэ ХьэIупэ ДжэбрэIил, «Горянка» газетым и редактор нэ-хъыщхьэ, усакIуэ Къаныкъуэ Заринэ (ар къеджэнущ Тыркум щыпсэу адыгэхэм я лэжьыгъэхэм). Гъатхэ щIэращIэм цIыхухэр хьэщыкъ зэрищIыр адыгэ уэрэдыжьхэм къызэрыхэщыжыр пшыхьым кърихьэлIахэм зыхрагъэщIэнущ ГъуазджэхэмкIэ Кавказ Ищхъэрэ къэрал институтым и студентхэм.
Макъамэ-усыгъэ пшыхьыр зэхуащIыжынущ IуэрыIуатэм хухаха IыхьэмкIэ — гъэрэ щIырэ щызэхэкIым иращIэкIыу щыта Iуэху дахэр ягъэлъэгъуэнущ.
ХабзэфI хъуауэ екIуэкI зэIущIэр къызэзыгъэпэщыр «Жан» зэгухьэныгъэмрэ КъБР-м и профсоюз IуэхущIапIэхэм я зэгухьэныгъэмрэщ.
ЗэIущIэр Профсоюзхэм щэнхабзэмкIэ я унэм (Кулиевым и уэрам, 12) и Мрамор пэшым щекIуэкIынущ. Сыхьэт 16-м щIидзэну пшыхьым псори фыкърагъэблагъэ, абы ущIыхьэн щхьэкIэ пщIэ щIэптын хуейкъым.
Джэдгъэф Маринэ.
